stanford-oval/wikipedia huggingface dataset:
การสอบสวนประเด็นการโกงผลคะแนนในรายการของสถานีโทรทัศน์ เอ็มเน็ต
การสืบสวน > ตำรวจบุกค้นและสืบพยานครั้งแรก

วันที่ 20 สิงหาคม 2019 ได้มีการออกหมายค้นในสำนักงาน ซีเจ อีแอนด์เอ็ม และบริษัทที่ให้บริการลงคะแนนโดยสำนักงานตำรวจนครบาลกรุงโซล  ในระหว่างการสืบค้นครั้งแรก ตำรวจได้เปิดบันทึกเสียงของทีมงานที่พูดคุยเกี่ยวกับการโกงคะแนนในฤดูกาลก่อนหน้าของรายการ ส่งผลให้พวกเขาขยายการสอบสวนไปยังรายการ พรอดิวซ์ 101 ทั้งสี่ฤดูกาล, รายการ ไอดอลสคูล,   โชว์มีเดอะมันนี่ และ ซุปเปอร์สตาร์ เค
การสืบสวน > ตำรวจบุกค้นและสืบพยานครั้งแรก > พรอดิวซ์เอ็กซ์ 101

วันที่ 1 ตุลาคม 2019 สำนักงานตำรวจนครบาลกรุงโซลยืนยันว่า มีคะแนนโหวตของเด็กฝึกที่ถูกคัดออกนั้นถูกเพิ่มเข้าไปในคะแนนโหวตทั้งหมดของสมาชิกที่ทำกิจกรรมในฐานะวง เอ็กซ์วัน ซึ่งเป็นกระบวนการที่ส่งผลกระทบต่อเด็กฝึก 2-3 คนที่เดิมอยู่ใน 11 อันดับแรก  ตำรวจได้ออกหมายค้นและอายัดทรัพย์สินภายในสำนักงานของ สตาร์ชิปเอนเตอร์เทนเมนต์, อุลลิมเอนเตอร์เทนเมนต์ และ เอ็มบีเคเอนเตอร์เทนเมนต์    ตำรวจยังได้สอบสวนหลายบริษัทต้นสังกัดที่เกี่ยวข้องกับ พรอดิวซ์โฟรตีเอต ตามรายงานของสัญญาที่เซ็นกับ ซีเจ อีแอนด์เอ็ม บริษัทต้นสังกัดของผู้เข้าแข่งขันจะได้รับเงิน ₩100,000 สำหรับตอนที่ผู้เข้าแข่งข้งได้ออกอากาศ เด็กฝึกนิรนามที่ถูกกล่าวหาว่ามอบเงิน ₩1 million ให้กับต้นสังกัดเพื่อมีส่วนร่วมในเพลง ในขณะที่ผู้เข้าร่วมคนอื่นๆจะได้รับเพียงเล็กน้อย และ ซีเจ อีแอนด์เอ็ม จะเก็บผลกำไรเพิ่มเติมไว้หากเพลงนั้นได้รับความนิยม ต้นสังกัดบางแห่งที่ไม่เห็นด้วย ก็จะขอให้ตัดผู้เข้าแข่งขันของพวกเขาในนาทีสุดท้ายเพื่อถอนตัวออก
วันที่ 15 ตุลาคม 2019 สถานีโทรทัศน์เอ็มบีซี ได้ออกอากาศเกี่ยวกับข้อโต้แย้งเรื่องผลคะแนนในรายการ PD Note  ผู้เข้าแข่งขัน พรอดิวซ์เอ็ก 101 และ ไอดอลสคูล ร่วมถึงเจ้าหน้าที่ต้นสังกัดที่ไม่เปิดชื่อ ได้เปิดเผยว่า ทีมผู้ผลิตมีการลำเอียงต่อเด็กฝึกที่พวกเขาต้องการ เช่น ให้ผู้เข้าแข่งขันมีท่อนร้องในเพลงมากขึ้น และให้แอร์ไทม์ (การตัดต่อเพื่อให้ได้ออกอากาศ) มากขึ้น หนึ่งในนั้นกล่าวหาว่า มีผู้เข้าแข่งขันถูกถอดออกจากการออกอากาศทั้งตอนหลังจากร้องเรียนพนักงานคนหนึ่งซึ่งตะโกนใส่เขาให้ตื่น  เด็กฝึกนิรนามคนหนึ่งกล่าวหาว่าเด็กฝึกคนหนึ่ง ภายใต้การดูแลจากสตารชิปเอนเตอร์เทนเมนต์ ได้รับแจ้งเกี่ยวกับภารกิจล่วงหน้าโดยนักออกแบบท่าเต้นคนหนึ่งอย่างลับๆ  เขายังกล่าวหาว่าเด็กฝึกบางคนรู้อันดับสุดท้ายก่อนที่จะประกาศผล และตัวแทนบอกว่าเด็กฝึกจาก อุลลิมเอนเตอร์เทนเมนต์ มีเพียงคนเดียวจากบริษัทของพวกเขาที่จะเดบิวต์ใน เอ็กซ์วัน
เด็กฝึกสองคนกล่าวหาว่าตำแหน่งเซ็นเตอร์ของเพลงประกอบ "X1-MA" เดิมถูกกำหนดให้กับผู้เข้าแข่งขันคนอื่นที่ได้รับการคัดเลือกจากการโหวตของผู้เข้าแข่งขัน ก่อนที่โปรดิวเซอร์จะเปลี่ยนเป็นการโหวตจากผู้ชมในนาทีสุดท้าย    เด็กฝึกคนที่สี่อ้างว่าผู้เข้าแข่งขันหลายคนรู้สึกว่ารายการมีความลำเอียงต่อเด็กฝึกจากสตารชิปเอนเตอร์เทนเมนต์   พนักงานในต้นสังกัดหนึ่งยังกล่าวหาโดยไม่ระบุชื่อว่าสำหรับผลการจัดอันดับสุดท้าย มีเพียงบริษัทที่ให้บริการลงคะแนนเท่านั้น ที่นับคะแนนในห้องแยกออกไปต่างหากและส่งผลทางข้อความ
การสืบสวน > ตำรวจบุกค้นและสืบพยานครั้งแรก > ไอดอลสคูล

วันที่ 3 ตุลาคม 2019 ผู้เข้าแข่งขันจากรายการ ไอดอลสคูล กล่าวหาโดยไม่เปิดเผยตัวตนว่ามีผู้สมัครเพียง 3 ถึง 4 คนจาก 4,000 คนที่ออดิชั่นเพื่อแสดงในรายการ ซึ่งระบุว่าผู้เข้าแข่งขันส่วนใหญ่ไม่ต้องผ่านกระบวนการออดิชั่นเพื่อแข่งขัน  ในการให้สัมภาษณ์กับ สถานีโทรทัศน์เอ็มบีซี เด็กฝึกคนหนึ่งกล่าวหาว่าตลอดระยะเวลาการฝึก 6 เดือน ผู้เข้าแข่งขันจะได้รับเสื้อผ้าที่เหมาะสมกับฤดูร้อนเท่านั้นและต้องสวมใส่ในสภาพอากาศหนาวเย็น นอกจากนั้น พวกเขาถูกตัดขาดจากการสื่อสารภายนอก ได้รับอนุญาตให้ซื้อของใช้ประจำวันเพียงเดือนละครั้ง และไม่ได้รับอาหารเพียงพอที่จะกิน
ในระหว่างการออกอากาศของรายการ PD Note วันที่ 15 ตุลาคม ผู้เข้าแข่งขันหลายคนอ้างว่าที่อยู่อาศัยของพวกเขามีการระบายอากาศไม่ดี และเด็กผู้หญิงบางคนก็มีผื่นขึ้นจากฝุ่น ผู้เข้าแข่งขันยังอ้างว่าพวกเขาขาดสารอาหารจนบางคนไม่มีประจำเดือนหรือมีรอบเดือนนานถึงสองเดือน
การพิจารณาคดี

การพิจารณาคดีครั้งแรกเกิดขึ้นเมื่อวันที่ 20 ธันวาคม 2019 ในระหว่างการพิจารณาคดี จำเลยยอมรับข้อกล่าวหาในขณะเดียวกันก็ขอให้การพิจารณาคดีแบบปิดเพื่อหลีกเลี่ยงการเปิดเผยชื่อผู้เข้าแข่งขันที่มีการเปลี่ยนแปลงอันดับ
การพิจารณาคดีครั้งที่สองจัดขึ้นเมื่อวันที่ 14 มกราคม 2020 โดยมีตัวแทนทางกฎหมายของจำเลยและโจทก์ข้าร่วม อันและคิม ผ่านทีมกฎหมายของพวกเขา ยืนยันว่าในขณะที่พวกเขาจัดการการจัดอันดับ การกระทำของพวกเขาไม่ผิดกฎหมาย ฮัน ดงช็อล หัวหน้าโปรดิวเซอร์ของ พรอดิวซ์ 101 ฤดูกาลแรก และทีมงานนามสกุลพัค ปรากฏตัวที่การพิจารณาคดีในฐานะพยาน ทั้งคู่ถูกสงสัยว่าจะจัดการอันดับสำหรับฤดูกาลแรกของรายการ อัยการได้ขอให้ อี แฮอิน และผู้เข้าแข่งขัน พรอดิวซ์ 101 ฤดูลกาลที่ 1 อีกคนเป็นพยาน แต่การเรียกตัวของ อี ล่าช้าไป และทนายความของเธอระบุว่าเธอจะไปขึ้นศาลในการพิจารณาคดีครั้งต่อไป ฮันและพัค ยังถูกกำหนดให้สอบปากคำในการพิจารณาคดีครั้งต่อไป
วันที่ 7 กุมภาพันธ์ 2020 จำเลยทั้งแปดคนได้มาเข้าร่วม ทนายความของ อัน และ คิม กล่าวว่าคะแนนโหวตได้รับการสนับสนุนให้ผู้เข้าแข่งขันจากสองฤดูกาลแรกที่ต้องการออกจากรายการ นอกจากนี้ อันอ้างว่าในขณะที่เขาละเมิดพระราชบัญญัติชักชวนและรับสินบนที่ไม่เหมาะสม เขาเพียงดื่มกับตัวแทนบริษัทบันเทิงโดยไม่รับสินบน ซึ่งเป็นคำแถลงที่ได้รับการสนับสนุนจากจำเลยคนอื่นๆ การพิจารณาคดีครั้งที่สามเกิดขึ้นเมื่อวันที่ 6 มีนาคม 2020
วันที่ 18 พฤศจิกายน 2020 ระหว่างการพิจารณาการยื่นอุธรณ์คดีของกลุ่มรายการ พรอดิวซ์ 101 นั้น ศาลได้เปิดเผยรายชื่อผู้เข้าแข่งขันที่ถูกคัดออกเนื่องจากการโกงผลคะแนน
ผลการพิจารณาคดี

การโต้แย้งในการพิจารณาคดีครั้งสุดท้ายในวันที่ 12 พฤษภาคม 2020 โดยอัยการขอให้จำคุก 3 ปี สำหรับฝ่ายผลิต โปรดิวเซอร์ อัน จุนย็อง และหัวหน้าโปรดิวเซอร์ คิม ยงบ็อม; สองปีสำหรับผู้ช่วยโปรดิวเซอร์ อี มีคย็อง; และหนึ่งปีสำหรับตัวแทนต้นสังกัดทั้งห้ารายที่ถูกกล่าวหาว่าสมรู้ร่วมคิด
ผลการพิจารณาคดีเกิดขึ้นเมื่อวันที่ 29 พฤษภาคมที่ศาลแขวงกรุงโซล จำเลยทั้งแปดถูกพิพากษาให้มีความผิด โปรดิวเซอร์ อัน จุนย็องถูกปรับ ₩37 ล้าน และถูกตัดสินจำคุกสองปี หัวหน้าโปรดิวเซอร์ คิม ยงบ็อม ถูกตัดสินจำคุก 20 เดือน; และผู้ช่วยโปรดิวเซอร์ อี มีคย็องถูกปรับ ₩10 ล้าน ส่วนตัวแทนต้นสังกัดนามสกุล "คิม" "อี" และ "รยู" ถูกปรับ คนละ ₩7 ล้าน ในขณะที่ตัวแทนอีก 2 รายนามสกุล "คิม" ถูกปรับคนละ ₩5 ล้าน
ผลสืบเนื่อง > ปฏิกิริยาจากทางเอ็มเน็ต

เอ็มเน็ต ออกแถลงการณ์ขอโทษหลังจากข้อกล่าวหาการสอบสวนการโกงผลคะแนนถูกแพร่ออกมาในเดือนกรกฎาคม 2019  ท่ามกลางการสอบสวน เอ็มเน็ตยัง ได้ประกาศเมื่อวันที่ 21 ตุลาคม 2019 ว่าพวกเขากำลังเปิดตัวรายการแข่งขันเรียลลิตี้ในชื่อ ทีนซิงเกอร์ ในปี 2020  เมื่อวันที่ 5 พฤศจิกายน 2019 เอ็มเน็ต ได้ออกแถลงการณ์ระบุว่าพวกเขากำลังร่วมมือกับตำรวจหลังจากออกหมายจับ  หลังจากการจับกุมของอัน จุนย็องและ คิม ยงบ็อม เอ็มเน็ต ระบุว่ารายการเรียลลิตี้ในปัจจุบันและอนาคตของพวกเขา เช่น ควีนดอม และ ทีนซิงเกอร์ จะใช้ "ระบบผู้สังเกตการณ์" ซึ่งเป็นบุคคลธรรมดาและบุคคลที่สามจะดูแลผลคะแนน นอกจากนี้ รายปัจจุบันของพวกเขาคือ เวิลด์คลาส กำลังใช้ระบบที่จะเลือกผู้ชนะผ่านการประเมินจากผู้เชี่ยวชาญในอุตสาหกรรมเพลงและการโหวตผ่านแอปพลิเคชั่น วีไลฟ์ ในขณะที่ยกเลิกการโหวตด้วยข้อความแบบชำระเงิน   เมื่อวันที่ 18 พฤศจิกายน 2019 เอ็มเน็ต ประกาศว่าพวกเขากำลังถอนรายการ พรอดิวซ์ 101 ทั้งสี่ฤดูกาลออกจากบริการ วิดีโอออนดีมานด์
วันที่ 3 ธันวาคม 2019 เอ็มเน็ต ออกแถลงการณ์ขอโทษอีกครั้งเกี่ยวกับผลการสอบสวนและประกาศว่าพวกเขาจะเปิดเผยแผนการในอนาคตสำหรับ ไอซ์วัน และ เอ็กซ์วัน ในเร็วๆ นี้  วันที่ 18 ธันวาคม 2019 คัง จีฮุน ผู้จัดการฝ่ายดูแลเนื้อหา เอ็มเน็ต ประกาศว่าทางสถานีจะไม่ผลิตรายการออดิชั่นอีกต่อไป และกำลังหารือถึงวิธีชดเชยผู้เข้าแข่งขันที่ถูกคัดออกอย่างไม่เป็นธรรม
ผลสืบเนื่อง > ผลกระทบต่ออุตสาหกรรมเพลง

หลังจากการฟ้องร้องในเดือนสิงหาคม 2019 หลายแบรนด์ได้ยกเลิกข้อตกลงโฆษณากับ เอ็กซ์วัน หรือระงับไว้  ต้นสังกัดของสมาชิกหลายคนปฏิเสธที่จะเซ็นสัญญากับ ซีเจ อีแอนด์เอ็ม จนกว่าข้อกล่าวหาจะคลี่คลาย  อย่างไรก็ตาม การเปิดตัวของ เอ็กซ์วัน ได้ดำเนินไปตามแผนที่วางไว้  หลังจากการปรากฏตัวที่งาน 2019 V Live Awards V Heartbeat ถูกยกเลิก เอ็มเน็ตประกาศว่าขณะนี้ยังไม่มีแผนกิจกรรมสำหรับที่จะโปรโมต
สตูดิโออัลบั้มแรกของไอซ์วัน บลูมไอซ์ เดิมมีกำหนดวางจำหน่ายในวันที่ 11 พฤศจิกายน 2019 ด้วยซิงเกิลนำ "Fiesta" แต่ทั้งอัลบั้มและเพลงถูกเลื่อนออกไปหลังจากการสอบสวนอัน จุนย็องเมื่อวันที่ 6 พฤศจิกายน  นอกจากนี้ การแสดง กิจกรรมการโปรโมต และการเป็นแขกรับเชิญหลายรายการของสมาชิกไอซ์วัน ถูกยกเลิกหรือถูกระงับ       รวมถึงภาพยนตร์คอนเสิร์ต Eyes on Me: The Movie  ในวันที่ 28 พฤศจิกายน 2019 การโปรโมตในญี่ปุ่นของไอซ์วัน ก็ถูกระงับเช่นกัน  รวมถึงรายการวิทยุเดี่ยวของ ซากุระ มิยาวากิ และ ฮิโตมิ ฮนดะ   เมื่อวันที่ 4 ธันวาคม 2019 ระบบแฟนคลับชาวญี่ปุ่นอย่างเป็นทางการของไอซ์ ได้ระงับกิจกรรม ปิดการลงทะเบียนสำหรับสมาชิกใหม่และคืนเงินให้กับสมาชิกปัจจุบัน
ในวันที่ 30 ธันวาคม 2019 เอ็มเน็ต และซีเจ อีแอนด์เอ็ม ประกาศว่าทั้งไอซ์วัน และ เอ็กซ์วัน จะเริ่มหารือเกี่ยวกับแผนการกิจกรรมในอนาคตสำหรับกลุ่ม และผู้เข้าแข่งขันที่ถูกคัดออกจะได้รับการชดเชยอย่างเป็นธรรม  ทั้งไอซ์วัน และ เอ็กซ์วัน หลุดจากการเสนอชื่อเข้าชิงรางวัล โกลเดน ดิสก์ อวอร์ดส์ ครั้งที่ 34  เมื่อวันที่ 6 มกราคม 2020 เอ็กซ์ ประกาศยุบวงหลังจากที่ต้นสังกัดของสมาชิกทั้ง 11 คน ล้มเหลวในการบรรลุข้อตกลงเกี่ยวกับอนาคตของวง  ในขณะที่ต้นสังกัดของสมาชิกของไอซ์วัน ตกลงที่จะดำเนินการโปรโมตต่อไป
ผลสืบเนื่อง > ปฏิกิริยาของสาธารณะชน

ตามข้อกล่าวหาเบื้องต้นในเดือนกรกฎาคม 2019 นักการเมือง ฮา แทกย็อง (สมาชิกพรรคพลังประชาชน ซึ่งในขณะนั้นอยู่สังกัดพรรค Bareunmirae) ประณาม เอ็มเน็ต โดยระบุว่าตัวเลขบางส่วนมีความเป็นไปได้ต่ำที่จะเกิดขึ้นตามธรรมชาติ   เมื่อวันที่ 17 ตุลาคม 2019 คณะกรรมการมาตรฐานการสื่อสารแห่งรัฐของเกาหลีใต้เปิดเผยว่าพวกเขาอาจปรับ เอ็มเน็ต สูงถึง ₩30 ล้าน สำหรับการละเมิดพระราชบัญญัติการแพร่ภาพกระจายเสียง
ทีมผลิตรายการ พรอดิวซ์ 101 เจแปน (ฤดูกาล 1) ซึ่งเป็นภาคแยกของญี่ปุ่นปี 2019 จากจักรวาล พรอดิวซ์ 101 ของเกาหลีใต้ระบุในเว็บไซต์อย่างเป็นทางการว่าพวกเขาไม่มีส่วนเกี่ยวข้องกับทีมผู้ผลิตของเกาหลีและมีระบบการลงคะแนนแยกต่างหากโดยวิเคราะห์การโหวตโดยกลุ่ม ทนายความที่มาจากบุคคลที่สาม
หลังจากที่ อัน จุนย็อง ยอมรับว่าสองฤดูกาลแรกของรายการมีการปลอมแปลง ภาพที่ เอ็มเน็ต โพสต์บนบัญชี เฟซบุ๊ค อย่างเป็นทางการของพวกเขาซึ่งตรงกับตอนสุดท้ายของ พรอดิวซ์ 101 ฤดูกาลที่ 2 กลายเป็นไวรัล  ภาพเดิมมี คัง ดงโฮ, คิม ซามูเอล และ คิม จงฮย็อน เป็นผู้ชนะรายการแทน ยุน จีซ็อง, คิม แจฮวัน และ ฮา ซ็องอุน แต่ เอ็มเน็ต กลับระบุว่ามันเป็นความผิดพลาดและ ลบมันหลังจากโพสต์ได้ไม่นาน
ผลสืบเนื่อง > ปฏิกิริยาของสาธารณะชน > ปฏิกิริยาจากผู้เข้าแข่งขัน

ในเดือนตุลาคม 2019 พ่อของ อี แฮอิน ผู้เข้าแข่งขันใน ฤดูกาลแรกของ พรอดิวซ์ 101 และ ไอดอลสคูล ถูกกล่าวหาผ่านเว็บไซต์แฟน ๆ ของเธอที่ ซีเจ อีเอ็นเอ็ม แนะนำในระหว่างการออดิชั่นว่าให้เธอเซ็นสัญญากับ ต้นสังกัดในเคือ เพื่อให้แน่ใจว่าเธอจะได้รับการเปิดตัว หลังจากตกรอบ และเธอก็ทำไปเพราะกลัวว่าจะไม่ถูกรับเข้ารายการ อย่างไรก็ตาม หลังจากตกรอบ ซีเจ อีเอ็นเอ็ม ก็ไม่ทำตามสัญญา และเธอก็ไม่สามารถเซ็นสัญญากับต้นสังกัดอื่นได้ ก่อนที่จะเซ็นสัญญากับ The Groove Company ในปี 2020 ในการตอบสนอง ซีเจ อีเอ็นเอ็ม ได้ออกแถลงการณ์ขอโทษ   จากข่าวดังกล่าว อี ยังได้เปิดเผยบนอินสตาแกรมส่วนตัว และในวันที่ 15 ตุลาคม ในการออกอากาศของรายการ PD Note ว่าเธอและผู้เข้าแข่งขันคนอื่นๆ ทำงานภายใต้สภาพที่ย่ำแย่
หลังจากที่ อัน จุนย็อง และ คิม ยงบ็อม ถูกจับกุม นิวะ ชิโอริ ผู้เข้าแข่งขันอีกคนในฤดูกาลแรก ได้โพสต์และลบ ทวีต ในภายหลัง โดยกล่าวหาว่าเด็กฝึกบางคนรู้เนื้อเพลงและท่าเต้นของเพลง " Pick Me " อยู่แล้วตอนที่เธอได้ยิน .  ช็อง ดงซู ผู้เข้าแข่งขันในฤดูลกาลที่ 2 เรียกร้องให้ลงโทษผู้กระทำความผิดและกล่าวในภายหลังว่าในขณะที่เขาสงสัยว่าอันดับถูกโกง เขาก็ "ตกใจ" และ "โกรธ"  ในขณะเดียวกัน ทั้งสองก็สนับสนุนผู้เข้าแข่งขันในรายการ   อี แดฮวี และ พัค ฮีซ็อก ซึ่งเป็นผู้เข้าแข่งขันในรายการฤดูกาลที่ 2 ยังได้แสดงการสนับสนุน ไอซ์วัน และ เอ็กซ์วัน
ซิงเกิลตัน

ในวิชาคณิตศาสตร์ ซิงเกิลตัน หรือเป็นที่รู้จักกันในชื่อ ยูนิตเซต เป็นเซตที่มีสมาชิกเพียงหนึ่งตัว ตัวอย่างเช่น {0} เป็นเซตโทน
ชื่อนี้ยังใช้ในสำหรับหนึ่งหลายสิ่งอันดับ (ลำดับที่มีสมาชิกเพียหนึ่งเดียว)
สมบัติ

ตามทฤษฎีเซตของเซอร์เมโล-แฟรนเคลนั้น สัจพจน์ความสม่ำเสมอนั้นเป็นตัวพิสูจน์ว่าไม่มีเซตไหนที่จะบรรจุสมาชิกตัวเองลงไป ซึ่งช่วยอธิบายว่าเซตโทนนั้นแตกต่างจากสมาชิกในเซตของตัวเองมาก ดังนั้น 1 และ {1} ไม่เหมือนกัน และเซตว่างก็แตกต่างจากเซตที่มีสมาชิกเป็นเซตว่าง เช่นเดียวกับ {{1, 2, 3,}} เป็นเซตโทนที่มีสมาชิกเพียงหนึ่งเดียว (ซึ่งตัวมันเองเป็นเซต ไม่ใช่เซตโทน)
ภาวะเชิงการนับของเซตที่เป็นเซตโทนของ "ก็ต่อเมื่อ" คือ 1 ตามทฤษฎีโครงสร้างเซตตามธรรมชาติของบอนนิวมันน์ เลข 1 ได้กำหนดให้เป็นเซตโทนคือ {0}
สัจพจน์ของทฤษฎีเซต : การมีอยู่ของเซตโทนเป็นลำดับของสัจพจน์การจับคู่ : สำหรับเซต A ใด ๆ สัจพจน์นี้จะใช้กับ A และ A โดยจะอ้างถึง {A, A} ซึ่งมีความหมายเดียวกับเซตโทน {A} (เพราะมีแต่สมาชิก A ไม่มีเซตอื่นเป็นสมาชิก)
ถ้า A เป็นเซตใด ๆ และ S เป็นเซตโทนใด ๆ แล้วจะมีฟังก์ชันจาก A ถึง S ที่ส่งสมาชิกทุก ๆ สมาชิกของ A ไปยังสมาชิกหนึ่งของ S ดังนั้น ทุก ๆ เซตโทน จะมีวัตถุสุดท้าย (Terminal Object) ในลำดับของเซต
เซตโทนมีสมบัติที่ว่าทุก ๆ ฟังก์ชันที่มาจากตัวมันเองสู่เซตใด ๆ จะเป็นแบบหนึ่งต่อหนึ่ง เซตที่ไม่ใช่เซตโทนที่มีคุณสมบัติเดียวกันข้างต้นคือเซตว่าง
คำจำกัดความโดยฟังก์ชันบ่งชี้

ให้  S เป็นชั้นที่จำกัดความโดยฟังก์ชันบ่งชี้
แล้ว  S จะเป็นเซตโทนก็ต่อเมื่อมี y บางตัวที่ y ∈ X แล้วสำหรับ x ใด ๆ x ∈ X,
คำจำกัดความจากหนังสือ Principia Mathematica

คำจำกัดความดังต่อไปนี้ถูกเขียนขึ้นโดยไวท์เฮดและรัสเซลล์
โดยสัญลักษณ์  \iota ‘ x แสดงถึงเซตโทน  \{x\} และ  {\hat {y}}(y=x) แสดงถึงเอกลักษณ์ชั้นของวัตถุ (Class of Objects Identcal) กับ  x หรือที่รู้จักกันในรูป  \{y:y=x\}.  ซึ่งทำขึ้นมาจำกัดความ ซึ่งเป็นรูปบบที่ง่ายกว่าข้อความข้างต้น ที่ใช้ประพจน์ ซึ่งต่อมาได้มาจำกัดความภาวะเชิงการนับของเลข 1 คือ
ดูเพิ่ม

ตัวบ่งปริมาณ (หนึ่งตัว)
ณภัสวรรณ หย่างไพบูลย์

ณภัสวรรณ หย่างไพบูลย์ ชื่อเล่น เอิณ เกิดวันที่ 12 พฤษภาคม พ.ศ. 2531 เป็นนักกีฬายิงปืนหญิงทีมชาติไทย ผู้เข้าแข่งขันโอลิมปิกฤดูร้อน 2012 ในรายการปืนสั้นอัดลม 10 เมตรหญิง และปืนสั้น 25 เมตรหญิง ที่ซึ่งเธออยู่ในอันดับที่ 41 และ 36 ตามลำดับ
นอกจากนี้ ณภัสวรรณ ยังได้รับเลือกเป็นตัวแทนนักกีฬากล่าวคำปฏิญาณตนในพิธีเปิดการแข่งขันกีฬามหาวิทยาลัยแห่งประเทศไทย ครั้งที่ 40
ประวัติ

ณภัสวรรณ หย่างไพบูลย์ ได้เหรียญเงินจากการแข่งขันซีเกมส์ 2003 ที่ประเทศเวียดนาม และได้อันดับ 15 จากการแข่งขันเอเชียนเกมส์ 2010 ที่กว่างโจว ประเทศจีน และวันที่ 19 มกราคม พ.ศ. 2555 เธอได้เข้าแข่งขันรายการเอเชียนแชมเปี้ยนชิพครั้งที่ 12 ณ กรุงโดฮา ประเทศกาตาร์ ที่ซึ่งเธอทำคะแนนได้ 784.3 คะแนนโดยเป็นอันดับ 5 ถัดจากคิม จัง-มี และได้รับโควตาเข้าแข่งขันโอลิมปิกฤดูร้อน 2012
ณภัสวรรณเป็นหนึ่งในนักกีฬาทีมชาติไทยเพียงไม่กี่รายที่เข้าร่วมแข่งขันโอลิมปิกฤดูร้อน 2012 โดยเธอเริ่มฝึกซ้อมในสนามจริงตั้งแต่วันที่ 17 กรกฎาคม ซึ่งเป็นสนามที่ทำการยิงได้ค่อนข้างยากเนื่องด้วยเป็นสนามเต็นท์ ที่อาจมีลมเข้ามา และมีอากาศหนาว โดยณภัสวรรณได้เข้าแข่งขันในประเภทปืนสั้นอัดลมระยะ 10 เมตรหญิงในวันที่ 29 กรกฎาคม ที่ซึ่งเธอทำคะแนนรวมได้ 370 คะแนน และอยู่ในอันดับที่ 41 จากผู้เข้าแข่งขันที่มีอยู่ทั้งหมด 49 คน รวมถึงในรายการปืนสั้นระยะ 25 เมตรหญิงที่มีการแข่ง ณ วันที่ 1 สิงหาคม โดยเธอทำคะแนนได้ 566 คะแนน และอยู่ในอันดับที่ 36
ในเดือนตุลาคม พ.ศ. 2555 สมาคมกีฬายิงปืนแห่งประเทศไทยได้เป็นเจ้าภาพจัดการแข่งขันรายการ ไอเอสเอสเอฟเวิลด์คัพไฟนอล ซึ่งณภัสวรรณ หย่างไพบูลย์ เป็นนักกีฬาได้รับโควตาเข้าแข่งขันปืนสั้นมาตรฐานสตรีในฐานะเจ้าภาพ วันที่ 9 ธันวาคม ณภัสวรรณเข้าแข่งขันกีฬาแห่งชาติ ครั้งที่ 41 ซึ่งจัดขึ้นที่จังหวัดเชียงใหม่ ในประเภทปืนสั้นสตรี บุคคลหญิง โดยเธอเป็นผู้รับรางวัลเหรียญทอง ด้วยคะแนน 776.6 คะแนน
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 5 เบญจมดิเรกคุณาภรณ์ (บ.ภ.)
ตราแผ่นดินของมอนเตเนโกร

| ตราแผ่นดินของมอนเตเนโกร |
| --- | --- |

ตราอาร์มรุ่นต่าง ๆ

รายละเอียด
ผู้ใช้ตรา: มอนเตเนโกร
เริ่มใช้: 12 กรกฎาคม พ.ศ. 2547
เครื่องยอด: มงกุฏพระมหากษัตริย์มอนเตเนโกร
โล่: พื้นหลังสีน้ำเงิน สิงโตสีเหลืองยืนบนช่องสีเขียว
ประคองข้าง: อินทรีสองหัว จับไม้คทา และ ลูกโลกประดับกางเขน
ตราแผ่นดินของมอนเตเนโกร เริ่มใช้วันที่ 12 กรกฎาคม พ.ศ. 2547 มีส่วนประกอบคือ
ยอด เป็นรูป มงกุฏพระมหากษัตริย์มอนเตเนโกร
โล่ เป็นรูป สิงโตสีเหลืองยืนบนช่องสีเขียว พื้นหลังสีน้ำเงิน
ประคองข้าง เป็นรูป อินทรีสองหัว จับไม้คทา และ ลูกโลกประดับกางเขน
ตราแผ่นดินของมอนเตเนโกรในอดีต

ราชรัฐมอนเตเนโกร ค.ศ.1905-1910
ราชอาณาจักรมอนเตเนโกร ค.ศ.1910-1918/1922
สหพันธ์ประชาธิปไตยยูโกสลาเวีย ค.ศ.1944-1946
สหพันธ์สาธารณรัฐประชาชนยูโกสลาเวีย ค.ศ.1946-1963
สหพันธ์สาธารณรัฐสังคมนิยมยูโกสลาเวีย ค.ศ.1974-1993
เซอร์เบียและมอนเตเนโกร ค.ศ.1993-2004
ดูเพิ่ม

ธงชาติมอนเตเนโกร
เพลงชาติมอนเตเนโกร
| ด ค กตราแผ่นดินของประเทศในทวีปยุโรป |
| --- | --- |
กรีซ · คอซอวอ · โครเอเชีย · จอร์เจีย1 ·  เช็กเกีย · ซานมารีโน · เซอร์เบีย · ไซปรัส1 · เดนมาร์ก · ตุรกี2 · นครรัฐวาติกัน · นอร์เวย์ · เนเธอร์แลนด์ · บอสเนียและเฮอร์เซโกวีนา · บัลแกเรีย · เบลเยียม · เบลารุส · โปรตุเกส · โปแลนด์ · ฝรั่งเศส · ฟินแลนด์ · มอนเตเนโกร · มอลโดวา · มอลตา · มาซิโดเนีย · โมนาโก · ยูเครน · เยอรมนี · รัสเซีย2 · โรมาเนีย · ลักเซมเบิร์ก · ลัตเวีย · ลิกเตนสไตน์ · ลิทัวเนีย · สเปน · สโลวาเกีย · สโลวีเนีย · สวิตเซอร์แลนด์ · สวีเดน · สหราชอาณาจักร (นอร์เทิร์นไอร์แลนด์, เวลส์, สกอตแลนด์, อังกฤษ) · ออสเตรีย · อันดอร์รา · อาเซอร์ไบจาน1 · อาร์มีเนีย1 · อิตาลี · เอสโตเนีย · แอลเบเนีย · ไอซ์แลนด์ · ไอร์แลนด์ · ฮังการี
1. ทางภูมิศาสตร์อยู่ในทวีปเอเชีย แต่มักถูกจัดอยู่ในทวีปยุโรป เนื่องจากมีวัฒนธรรมที่คล้ายคลึงกัน; 2. มีพื้นที่ทั้งในทวีปยุโรปและในทวีปเอเชีย
ต้วน เหออวี้

ต้วน เหออวี้ (段和譽) หรือ ต้วน เจิ้งเหยียน (段正嚴) เป็นจักรพรรดิที่ 16 แห่งอาณาจักรต้าหลี่ เป็นพระโอรสของต้วน เจิ้งฉุน ทรงครอง ราชย์ช่วงปี พ.ศ. 1651–1690 (ค.ศ. 1108–1147)
ตัวละครในนิยาย

บทความหลัก: ต้วนอี้
ต้วนอี้ (段譽) เป็นตัวเอกในนิยายเรื่องแปดเทพอสูรมังกรฟ้า ซึ่งแต่งโดยกิมย้ง
คากายันเดโอโร

| คากายันเดโอโร |
| --- | --- |
นครหนาแน่น
   ตรา
ที่มาของชื่อ: Cagayan de Misamis
สมญา:   เมืองแห่งมิตรภาพทองคำ  เมืองแห่งการล่องแพ  หัวใจของฮีลากังมินดาเนา  ประตูสู่แผ่นดินแห่งคำสัญญา  เมืองแห่งทอง 
ที่ตั้งในจังหวัดซีลางังมีซามิส
ประเทศ:  ฟิลิปปินส์
เขต: ฮีลากังมินดาเนา
จังหวัด: ซีลางังมีซามิส (ในเชิงภูมิศาสตร์เท่านั้น)
District: 1st & 2nd districts of Cagayan de Oro
ก่อตั้ง: ค.ศ. 1871
นคร: 15 มิถุนายน ค.ศ. 1950
นครหนาแน่น: 22 พฤศจิกายน ค.ศ. 1983
บารังไกย์: 80
การปกครอง
 • ประเภท: Sangguniang Panlungsod
 • นายกเทศมนตรี: Oscar Moreno (PDP-Laban)
 • รองนายกเทศมนตรี: Rainier Joaquin Uy (PDP-Laban)
 • Congressman:   Rolando Uy (1st) (PDP-Laban)  Maximo Rodriguez (2nd) (PDP-Laban) 
 • ผู้เลือกตั้ง: 305,321 คน (ค.ศ. 2016)
พื้นที่
 • นครหนาแน่น: 412.80 ตร.กม. (159.38 ตร.ไมล์)
ความสูง: 10.0 เมตร (32.8 ฟุต)
ประชากร (ค.ศ. 2015)
 • นครหนาแน่น: 675,950 คน
 • ความหนาแน่น: 1,600 คน/ตร.กม. (4,200 คน/ตร.ไมล์)
 • รวมปริมณฑล: 1,376,343 คน
เดมะนิม: Cagayanons; Kagay-anons
เขตเวลา: UTC+8 (PST)
รหัสไปรษณีย์: 9000
PSGC: 104305000
ไอดีดี : รหัสโทรศัพท์ : +63 (0)88
ภูมิอากาศ: เขตร้อน
ระดับรายได้: นครระดับที่ 1
ชื่อย่อ: CdeO, CDO, CDOC, Cag. de Oro
เว็บไซต์: cagayandeoro.gov.ph
คากายันเดโอโร เป็นนครหนาแน่นในเขตฮีลากังมินดาเนา ประเทศฟิลิปปินส์ และเป็นเมืองศูนย์กลางในเชิงภูมิศาสตร์ของจังหวัดซีลางังมีซามิส แต่ปกครองอย่างอิสระจากตัวจังหวัด เมืองนี้ยังถือเป็นศูนย์กลางของภูมิภาคฮีลากังมินดาเนาอีกด้วย จึงเกิดการขยายตัวเป็นมหานครคากายันเดโอโร ซึ่งรวมพื้นที่ของเมืองเอลซัลวาดอร์, โอโปล, อาลูบีฮิด, ลากีนดิงกัน, กีตากุม, ตาโกโลอัน, บิลลานูเวบา, ฮาซาอัน, และคลาเบเรีย
คากายันเดโอโรตั้งอยู่ริมชายฝั่งตอนเหนือของมินดาเนา ติดกับอ่าวมาคาฮาลาร์ มีประชากรในปี ค.ศ. 2015 ทั้งหมด 675,950 คน จึงเป็นเมืองที่มีประชากรมากเป็นอันดับที่ 10 ของประเทศ
คากายันเดโอโรมีชื่อเสียงในด้านการท่องเที่ยว โดยเฉพาะการล่องเรือชมแม่น้ำคากายัน
ภูมิอากาศ

| ข้อมูลภูมิอากาศของคากายันเดโอโร> เดือน | ข้อมูลภูมิอากาศของคากายันเดโอโร> ม.ค. | ข้อมูลภูมิอากาศของคากายันเดโอโร> ก.พ. | ข้อมูลภูมิอากาศของคากายันเดโอโร> มี.ค. | ข้อมูลภูมิอากาศของคากายันเดโอโร> เม.ย. | ข้อมูลภูมิอากาศของคากายันเดโอโร> พ.ค. | ข้อมูลภูมิอากาศของคากายันเดโอโร> มิ.ย. | ข้อมูลภูมิอากาศของคากายันเดโอโร> ก.ค. | ข้อมูลภูมิอากาศของคากายันเดโอโร> ส.ค. | ข้อมูลภูมิอากาศของคากายันเดโอโร> ก.ย. | ข้อมูลภูมิอากาศของคากายันเดโอโร> ต.ค. | ข้อมูลภูมิอากาศของคากายันเดโอโร> พ.ย. | ข้อมูลภูมิอากาศของคากายันเดโอโร> ธ.ค. | ข้อมูลภูมิอากาศของคากายันเดโอโร> ทั้งปี |
| --- | --- | --- | --- | --- | --- | --- | --- | --- | --- | --- | --- | --- | --- |
| อุณหภูมิสูงสุดที่เคยบันทึก °C (°F) | 37 (99) | 38 (100) | 38 (100) | 38 (100) | 38 (100) | 39 (102) | 37 (99) | 37 (99) | 36 (97) | 37 (99) | 38 (100) | 37 (99) | 39 (102) |
| อุณหภูมิสูงสุดเฉลี่ย °C (°F) | 30 (86) | 30 (86) | 31 (88) | 32 (90) | 32 (90) | 32 (90) | 31 (88) | 32 (90) | 31 (88) | 31 (88) | 31 (88) | 30 (86) | 31 (88) |
| อุณหภูมิเฉลี่ยแต่ละวัน °C (°F) | 27 (81) | 27 (81) | 27 (81) | 28 (82) | 29 (84) | 28 (82) | 28 (82) | 28 (82) | 28 (82) | 28 (82) | 27 (81) | 27 (81) | 28 (82) |
| อุณหภูมิต่ำสุดเฉลี่ย  °C (°F) | 23 (73) | 23 (73) | 23 (73) | 25 (77) | 25 (77) | 25 (77) | 24 (75) | 24 (75) | 24 (75) | 24 (75) | 24 (75) | 23 (73) | 24 (75) |
| อุณหภูมิต่ำสุดที่เคยบันทึก °C (°F) | 17 (63) | 17 (63) | 18 (64) | 20 (68) | 22 (72) | 18 (64) | 17 (63) | 21 (70) | 22 (72) | 18 (64) | 20 (68) | 18 (64) | 17 (63) |
| วันที่มีฝนตกโดยเฉลี่ย | 10 | 7 | 6 | 6 | 8 | 13 | 14 | 14 | 15 | 15 | 11 | 11 | 130 |
แหล่งที่มา: Weatherbase
เมืองพี่น้อง

ลอว์นเดล สหรัฐ (ค.ศ. 1986)
ไถหนัน ไต้หวัน (ค.ศ. 2005)
ฮาร์บิน จีน (ค.ศ. 2007)
นอร์ฟอล์ก สหรัฐ (ค.ศ. 2008)
ควังยาง เกาหลีใต้
เกซอนซิตี ฟิลิปปินส์
แหล่งข้อมูลอื่น

เว็บไซต์อย่างเป็นทางการ
Cagayan de Oro development updates
LGU Performance Management System เก็บถาวร 2013-11-08 ที่ เวย์แบ็กแมชชีน
Cagayan de Oro Encyclopedia
ต้วน เจิ้งฉุน

ต้วน เจิ้งฉุน (段正淳) หรือ ต้วนเจิ้งชุน เป็นจักรพรรดิที่ 15 แห่งอาณาจักรต้าหลี่ เป็นน้องชายของต้วน เจิ้งหมิง ทรงครอง ราชย์ช่วงปี พ.ศ. 1639–1651 (ค.ศ. 1096–1108)
ตัวละครในนิยาย

ต้วนเจิ้งชุน เป็นตัวละครในนิยายกำลังภายในของกิมย้ง เรื่องแปดเทพอสูรมังกรฟ้า
ถนนท้ายบ้าน

|  ถนนท้ายบ้าน> ข้อมูลของเส้นทาง |
| --- | --- |
ความยาว: 4.120 กิโลเมตร (2.560 ไมล์)
ทางแยกที่สำคัญ
ปลายทางทิศเหนือ: วงเวียนท้ายบ้าน ใน อำเภอเมืองสมุทรปราการ จังหวัดสมุทรปราการ
 :   สป.ถ 2-xxxx ถนนจักกะพาก ใน อำเภอเมืองสมุทรปราการ จังหวัดสมุทรปราการ  เทศบาลบางปู ซอย 2 ใน อำเภอเมืองสมุทรปราการ จังหวัดสมุทรปราการ 
ปลายทางทิศใต้: วงเวียนหาดอมรา ใน อำเภอเมืองสมุทรปราการ จังหวัดสมุทรปราการ
ตำแหน่งที่ตั้ง
ประเทศ: ไทย
 
ระบบทางหลวง
 ทางหลวงท้องถิ่น 
ถนนท้ายบ้าน (อักษรโรมัน: Thanon Thai Ban) เป็นถนนสายสั้น ๆ ในเขตอำเภอเมืองสมุทรปราการ จังหวัดสมุทรปราการ อยู่ในเขตตำบลปากน้ำและตำบลท้ายบ้าน โดยมีแนวสายทางเริ่มต้นจากวงเวียนหอนาฬิกา ซึ่งเป็นจุดบรรจบของถนนด่านเก่า ถนนประโคนชัย และถนนสายลวด ตัดลงมาทางทิศใต้ ผ่านสามแยกทางเข้าฟาร์มจระเข้และสวนสัตว์สมุทรปราการ และสามแยกทางเข้าองค์การสะพานปลา จังหวัดสมุทรปราการ สิ้นสุดถนนที่วงเวียนหาดอมรา บริเวณปากแม่น้ำเจ้าพระยา ระยะทางรวม 4.12 กิโลเมตร
ถนนท้ายบ้านเป็นถนนขนาด 4-6 ช่องจราจรไป-กลับ มีเกาะกลางถนนเฉพาะในเขตตำบลท้ายบ้านเท่านั้น ตลอดเส้นทางได้ผ่านสถานที่สำคัญดังนี้
โรงเรียนเซนต์ราฟาแอล
ท่าเรือยูนิไทย
โรงเรียนคลองแสนสุข
อู่ต่อเรือของบริษัทมาร์ซันจำกัด
โรงเรียนหาดอมราอักษรลักษณ์วิทยา
ในอดีตถนนสายนี้เคยเป็น ทางหลวงแผ่นดินหมายเลข 3114 ปัจจุบันตั้งแต่กม.ที่ 0 - กม.ที่ 1+710 ดูแลโดยเทศบาลนครสมุทรปราการ และตั้งแต่กม.ที่ 1+710 - กม.ที่ 4+120 (จุดสิ้นสุดถนน) กำหนดให้เป็น ทางหลวงท้องถิ่น สป.ถ 11-002 ดูแลโดยเทศบาลตำบลบางปู
ณรงค์ จันทร์เรือง

| ณรงค์ จันทร์เรือง |
| --- | --- |
เกิด: 30 กรกฎาคม พ.ศ. 2484 จังหวัดพระนคร ประเทศไทย
เสียชีวิต: 30 ธันวาคม พ.ศ. 2557 (73 ปี)
นามปากกา: ใบหนาด คริส สารคาม
อาชีพ: นักเขียน
ณรงค์ จันทร์เรือง เกิดเมื่อวันที่ 30 กรกฎาคม พ.ศ. 2484 เป็นนักเขียนชาวไทย ประเภทเรื่องขนหัวลุก ใช้นามปากกาว่า "ใบหนาด"
ประวัติ

ณรงค์ จันทร์เรืองเกิดที่กรุงเทพฯ เริ่มเรียนชั้นประถม-มัธยมที่สระบุรี โดยเริ่มเขียนหนังสือตั้งแต่อายุ 15 ปี เริ่มส่งบทกลอนไปลงหนังสือ "ศรีสัปดาห์” ส่งนิทานไปลง "ดรุณสาร" และได้ตีพิมพ์เรื่องสั้นเรื่องแรก "วิวาห์ในอากาศ" ในนิตยสาร "แสนสุข" และ "แม่ศรีเรือน" พออายุประมาณ 18-19 ปีก็เริ่มเขียนเรื่องยาว ทำให้เขาได้ค่าเรื่องมากกว่า 3 เท่าของเงินเดือนบัณฑิตในสมัยนั้น เขาจึงตัดสินใจเลิกการเรียนไป ไม่จบชั้น ม. 8 เข้าทำงานในตำแหน่งพิสูจน์อักษรที่นิตยสาร "แสนสุข" แล้วเขียนนิยายบู๊เรื่อง "กริชมหาราช" ให้กับสำนักพิมพ์เพลินจิต
ต่อมาเรื่องสั้นของเขาเรื่อง "โรงนา” ได้รับการพิจารณาลงตีพิมพ์โดยบรรณาธิการ ประมูล อุณหธูป ใน "สยามรัฐสัปดาวิจารณ์” จนวันหนึ่งเขาต้องมารับหน้าที่เขียนเรื่องสั้นผีลงในคอลัมน์ "ขวัญหาย" ในหนังสือ "ขวัญจิต" เขาจึงรีบเขียนเรื่อง "วิญญาณห่วง" ในเวลาที่จำกัดและใช้นามปากกาว่า "ใบหนาด" ซึ่งเขาได้เขียนเรื่องผีนับพันเรื่อง ไม่ว่าจะเป็น ผีในป่าช้า บ้านร้าง ผีตายโหง ผีตายทั้งกลม ผีอาฆาตพยาบาท นางไม้ พราย
ณรงค์ จันทร์เรือง ในกลุ่ม "หนุ่มเหน้าสาวสวย" มีสมาชิกในกลุ่ม เช่น ขรรค์ชัย บุนปาน สุจิตต์ วงษ์เทศ สุวรรณี สุคนธา
ณรงค์ยังเคยเขียนคอลัมน์ในหนังสือพิมพ์ข่าวสด คอลัมน์ประวัตินักเขียนไทยใน มติชนสุดสัปดาห์ และยังเคยเขียนเรื่องผีในนามปากกาว่า "ใบหนาด"